**“Soliq maʼmuriyatchiligi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonun mazmun-mohiyatini tushuntirish boʻyicha**

**ANNOTATSIYA**

Qonun bilan **Maʼmuriy javobgarlik toʻgʻrisidagi kodeks**ga **qoʻshimchalar kiritildi.**

* Soliq hisobotini oʻz vaqtida taqdim etmaslik hamda soliq va yigʻimlarni toʻlash uchun toʻlov topshiriqnomasini xizmat koʻrsatayotgan bankka taqdim etmaslik yoki oʻz vaqtida taqdim etmaslik Soliq organlarining Yagona avtomatlashtirilgan axborot tizimi orqali qayd etilgan holda yuridik shaxsning rahbari va yakka tartibdagi tadbirkorning maʼmuriy **javobgarlikka tortilishiga asos boʻladi.**
* Tovarlar va koʻrsatilayotgan xizmatlar uchun naqd pul mablagʻlari bilan yoki plastik kartochkalar boʻyicha hisob-kitob shakliga qarab, ularning **narxlarini sunʼiy ravishda oshirish yoki pasaytirish** **BHMning 30 baravari**
*(8 mln 100 ming soʻm)* miqdorida jarima solishga sabab boʻladi.

 Qonun bilan **Soliq kodeksi**ga soliq nazoratini amalga oshirishga doir harakatlarning xolisligini taʼminlashga qaratilgan **oʻzgartirishlar kiritildi.**

* Soliq nazoratini amalga oshirishga doir harakatlarning xolisligi **videotasvirga olish qurilmalaridan foydalanish** vositasida, bunday imkoniyat mavjud boʻlmaganda esa **xolislar ishtirokida amalga oshiriladi.**
* **Videotasvirni yozib olish toʻxtovsiz va izchil ravishda olib boriladi.** Videotasvir materiallarining koʻchirma nusxasi soliq toʻlovchiga yoki uning vakiliga soliq nazoratiga oid tadbir **tugagach taqdim etiladi.**

Qonunchilikda videoyozuv taqiqlangan hollarda **xolislar ishtirokida** soliq nazorati olib boriladi.

**Asos.** 11.03.2022-y. OʻRQ–758-con Qonun.